ai4bharat/Pralekha huggingface dataset:
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ రిపోర్టింగ్ - ఒక అధికారిక ఉపాధి దృక్పథం
గణాంకాలు, కార్యక్రమాల అమలు శాఖ పరిధిలోని జాతీయ గణాంకాల కార్యాలయం  దేశ ఉపాధి అవుట్లుక్ పై పత్రికా నోట్ విడుదల చేసింది. కొన్ని కోణాలలో పురోగతిని అంచనా వేయడానికి సెప్టెంబర్, 2017 నుండి ఫిబ్రవరి, 2021 వరకు ఎంచుకున్న ప్రభుత్వ సంస్థలతో అందుబాటులో ఉన్న పరిపాలనా రికార్డులను ఆధారంగా చేసుకొని దేశంలోని ఉపాధి దృక్పథం గురించిన వివరాలను ఇందులో వెల్లడించింది.
దీనికి సంబంధించి వివరణాత్మక నోట్ ఇక్కడ జతచేయడమైంది.
ప్రధాన మంత్రి కార్యాలయం
కరోనా వైరస్ బెడదపై వారణాసి ప్రజలనుద్దేశించి ప్రధానమంత్రి ప్రసంగం
సంయమనం, సంకల్పం, అవగాహన దిశగా ప్రజలకు ప్రధాని పిలుపు
కరోనా వైరస్పై సహాయ కేంద్రం నంబరు ప్రకటించిన ప్రధాని
ప్రధానమంత్రి శ్రీ నరేంద్ర మోదీ ఇవాళ తన నియోజకవర్గమైన వారణాసి ప్రజలతో దృశ్య-శ్రవణ మాధ్యమం ద్వారా సంభాషించారు. వారణాసి పార్లమెంటు సభ్యుడుగా ఈ క్లిష్ట సమయంలో తాను వారితో ఉండాల్సినప్పటికీ ఢిల్లీలో వ్యవహారాల దృష్ట్యా సాధ్యం కావడం లేదని ఆయన చెప్పారు. ఆ మేరకు తాను తీరికలేకుండా ఉంటున్నప్పటికీ వారణాసి గురించి తన సహచరులద్వారా ఎప్పటికప్పుడు తాజా సమాచారం తెలుసుకుంటూనే ఉన్నానని తెలిపారు. కరోనా వైరస్పై పోరాటంలో దేశానికి మరింత బలం చేకూర్చాలని కోరుతూ వారణాసి ప్రజలు శైలపుత్రి దేవతకు పూజలు చేసినందుకు ప్రధానమంత్రి కృతజ్ఞతలు తెలిపారు. “కొన్ని సందర్భాల్లో జనం ముఖ్యమైన విషయాలపై శ్రద్ధ చూపరు. ఇప్పుడు జరుగుతున్నదీ అదే” అని ఆయన వ్యాఖ్యానించారు. వదంతులను నమ్మవద్దని, వాస్తవాలను పూర్తిగా అర్థం చేసుకోవాలని ఆయన ప్రజలను కోరారు. ధనికులు-పేదల మధ్య కరోనా వైరస్ ఎలాంటి తేడా చూపదని, ఏ ఒక్కరినీ విడిచిపెట్టబోదని స్పష్టం చేశారు. కాగా, కాబూల్లోని గురుద్వారాలో ఉగ్రవాదుల దాడి సంఘటనలో మరణించినవారి కుటుంబాలకు ఆయన సంతాపం ప్రకటించారు.
కరోనా వైరస్పై ప్రజలకు కచ్చితమైన సమాచారం ఇచ్చేందుకుగాను వాట్సాప్తో సంయుక్తంగా ప్రభుత్వం ఒక సహాయకేంద్రం ఏర్పాటు చేసిందని ప్రధానమంత్రి ప్రకటించారు. ఈ మేరకు 90131 51515 నంబరుకు వాట్సాప్ ద్వారా ‘నమస్తే’ అని ఆంగ్లం లేదా హిందీలో సందేశం పంపాలని సూచించారు. ఆనాడు 18 రోజులపాటు సాగిన మహాభారత యుద్ధంలో పాండవులు విజయం సాధించారని, నేడు మనం నవ్య కరోనా వైరస్ను పారదోలేందుకు 21 రోజులపాటు యుద్ధం చేయాల్సి ఉందని ఆయన పేర్కొన్నారు. వైద్యులు, నర్సులువంటి వృత్తి నిపుణులను ఎవరైనా అవమానిస్తున్న సంఘటన ఏదైనా ఎదురైతే అలా చేస్తున్నవారికి వారి తప్పు అర్థమయ్యేలా చొరవ చూపాలని పౌరులందరికీ ప్రధాని సూచించారు. ఈ సంక్లిష్ట సమయంలో ప్రజలందరికీ సేవలందించే వైద్యులు, నర్సులు, ఇతర నిపుణులకు సహాయపడని లేదా సహకరించనివారిపై కఠిన చర్యలు తీసుకోవాల్సిందిగా దేశీయాంగ మంత్రిత్వ శాఖను, రాష్ట్రాల డీజీపీలను తాను కోరినట్లు తెలిపారు. సరైన సమయంలో సముచిత చర్య తీసుకోవాలన్న వాస్తవాన్ని దేశంలోని ప్రతి సామాన్యుడూ విశ్వసిస్తాడని గుర్తుచేశారు. ఈ నెల 22వ తేదీన జనతా కర్ఫ్యూకు పౌరులు మద్దతిచ్చిన తీరు ఈ విషయాన్ని స్పష్టంగా రుజువు చేసిందన్నారు. అలాగే అంకిత భావంతో సేవలందిస్తున్న అత్యవసర సేవల సిబ్బందికి ఆ రోజు సాయంత్రం 5 గంటలకు సామూహికంగా కృతజ్ఞతలు అర్పించారని పేర్కొన్నారు. ఆస్పత్రులలో తెల్లని యూనిఫారాలతో సేవలందిస్తున్న ఆరోగ్య సంరక్షణ నిపుణులు నేటి మన దేవతలని కొనియాడారు. తమ ప్రాణాలను పణంగా పెట్టి వారంతా మనను వ్యాధులనుంచి రక్షిస్తున్నారని ప్రశంసించారు.
వ్యవసాయ మంత్రిత్వ శాఖ
77వ స్వాతంత్ర్య దినోత్సవ వేడుకలు దేశవ్యాప్తంగా వివిధ ప్రాంతాలకు చెందిన 700 మందికి పైగా రైతుల భాగస్వామ్యంతో జరిగాయి. అట్టడుగు స్థాయినుండి ప్రాతినిధ్య లభించాలన్న ప్రధానమంత్రి దార్శనికత మేరకు కార్యక్రమం నిర్వహించబడింది.
77వ స్వాతంత్ర్య దినోత్సవ వేడుకల్లో భాగంగా కేంద్ర వ్యవసాయ శాఖ మంత్రి ఈరోజు 700 మంది రైతులకు ఆతిథ్యం ఇచ్చారు. 77వ స్వాతంత్ర్య దినోత్సవ వేడుకల్లో అంతర్భాగంగా అట్టడుగు వర్గాలతో మమేకం కావాలనే దృక్పథాన్ని ఈ కార్యక్రమం నిజంగా ప్రతిబింబించింది. ఈ కార్యక్రమంలో 700 కంటే ఎక్కువ మంది రైతులు వివిధ వ్యవసాయ కార్యకలాపాలలో తమ భాగస్వామ్యాన్ని ప్రదర్శిస్తూ దేశవ్యాప్తంగా వివిధ వ్యవసాయ సంఘాలకు ప్రాతినిధ్యం వహించారు.
హాజరైన వారిలో సుమారు 100 మంది రైతు జంటలు పిఎం కిసాన్ లబ్ధిదారులు మరియు ఎఫ్పిఓ నుండి సుమారు 300 మంది రైతు జంటలు ఈ కార్యక్రమంలో రైతు ప్రాతినిధ్యంలో వైవిధ్యానికి సహకరించారు.
అంతర్జాతీయ మిల్లెట్ సంవత్సరానికి అనుగుణంగా రైతులకు ప్రత్యేక మధ్యాహ్న భోజనం ఏర్పాటు చేయబడింది. ఇందులో మిల్లెట్  నుండి తయారు చేయబడిన వంటకాలు ఉన్నాయి. ఈ వంటకాల ఎంపిక మన రోజువారీ భోజనంలో మిల్లెట్లు అందించే విభిన్న పోషక విలువలు మరియు ఆహార ప్రయోజనాల ప్రదర్శనగా ఉపయోగపడుతుంది.కేంద్ర వ్యవసాయ మంత్రితో పాటు కేంద్ర వ్యవసాయం మరియు రైతు సంక్షేమశాఖ సహాయమంత్రి శ్రీ కైలాష్ చౌదరి మరియు శ్రీమతి శోభా కరంద్లాజేలు రైతుల సమావేశానికి స్వాగతం పలికారు మరియు సత్కరించారు. ఈ సందర్భంగా కేంద్ర మంత్రి ప్రసంగిస్తూ ఎర్రకోటలో స్వాతంత్య్ర దినోత్సవ వేడుకల్లో రైతులు పాల్గొనడం ప్రధానమంత్రి నరేంద్రమోదీ భగీదరి దార్శనికతను ప్రతిబింబిస్తుందని మరియు ప్రజల భాగస్వామ్యాన్ని నిర్ధారిస్తోందని అన్నారు.
ఈ ప్రభుత్వ హయాంలో వ్యవసాయం మరియు అనుబంధ రంగాలు గణనీయమైన వృద్ధిని సాధించాయని, తన మంత్రిత్వ శాఖ నికర బడ్జెట్ 2013-14లో సుమారు 23 వేల కోట్ల నుండి ఈ సంవత్సరం 1,25,000 కోట్లకు ఐదు రెట్లు పెరిగిందని శ్రీ తోమర్ నొక్కి చెప్పారు. ప్రధానమంత్రి ఫసల్ బీమా యోజన కింద ప్రతి రైతుకు వర్తింపజేసేందుకు కృషి చేస్తున్నామని కేంద్ర మంత్రి తెలిపారు.
 ఏర్పాటు మరియు ప్రమోషన్" పేరుతో భారత ప్రభుత్వం యొక్క తాజా కేంద్ర రంగ పథకంపై శ్రీ తోమర్ వెలుగునిచ్చారు.
దేశంలో వ్యవసాయ రంగ అభివృద్ధికి వ్యూహం మరియు అంకితమైన వనరుల గురించి మంత్రి వివరించారు. చిన్న, సన్నకారు మరియు భూమిలేని రైతులను ఎఫ్పిఓలలోకి చేర్చడానికి మద్దతు మరియు మార్గదర్శకత్వం అందించడానికి ఈ కార్యక్రమాలు రూపొందించబడ్డాయి అని శ్రీ తోమర్ పునరుద్ఘాటించారు.
మంత్రితో పరస్పర చర్చతో పాటు ఈ కార్యక్రమంలో ఫార్మర్స్ కనెక్ట్ ప్రోగ్రామ్లోని మరో చెప్పుకోదగ్గ అంశం ఏమిటంటే ఐసిఎఆర్ ప్రదర్శించిన ఎగ్జిబిషన్ ద్వారా వ్యవసాయ పరిశోధనలో తాజా పురోగతులను రైతులు అర్థం చేసుకునే అవకాశం లభించింది.
కార్యక్రమంలో పాల్గొన్న రైతులు ప్రధానమంత్రి సంగ్రహాలయ, వార్ మ్యూజియం మరియు ఐకానిక్ ఇండియా గేట్ వంటి ముఖ్యమైన ప్రదేశాలను సందర్శించడం ద్వారా ఢిల్లీ యొక్క శక్తివంతమైన చరిత్ర, నిర్మాణ అద్భుతాలు మరియు సాంస్కృతిక మైలురాళ్ల గురించి అవగాహన పొందగలిగారు.
ప్రధాన మంత్రి కార్యాలయం
కోవిడ్-19 పట్ల ప్రజారోగ్య విభాగం తాలూకు ప్రతిస్పందన ను సమీక్షించిన ప్రధాన మంత్రి
రాష్ట్రం వారీ కోవిడ్ స్థితి ని, జిల్లా వారీ కోవిడ్ స్థితి ని సమీక్షించిన ప్రధాన మంత్రి
ఆరోగ్య సంరక్షణ రంగ మౌలిక సదుపాయాల ను పెంచడానికి గాను తోడ్పడే ప్రముఖ సూచిక ల విషయం లో రాష్ట్రాల కు సాయపడాలని, మార్గదర్శనం చేయాలని ఆదేశించిన ప్రధాన మంత్రి
మందుల అందుబాటు పై సమీక్ష ను నిర్వహించిన ప్రధాన మంత్రి
భారతదేశం లో ప్రజల కు టీకా మందు ను ఇప్పిస్తున్న కార్యక్రమాన్ని సమీక్షించిన ప్రధాన మంత్రి
టీకా మందు ను ఇప్పించే కార్యక్రమం వేగం తగ్గిపోకుండా చూడాలంటూ రాష్ట్రాల కు సర్దిచెప్పవలసిన అవసరం ఉంది: ప్రధాన మంత్రి
ప్రధాన మంత్రి శ్రీ నరేంద్ర మోదీ దేశం లో కోవిడ్-19 కి సంబంధించిన స్థితి ని గురువారం సమగ్రం గా సమీక్షించారు. వివిధ రాష్ట్రాల లో, వివిధ జిల్లాల లో కోవిడ్ వ్యాప్తి ని గురించి ఆయన కు విస్తృతం గా తెలియజేయడమైంది. ఒక లక్ష కు పైబడిన యాక్టివ్ కేసు లు ఉన్న 12 రాష్ట్రాల ను గురించి ఆయన దృష్టి కి తీసుకు రావడం జరిగింది. వ్యాధి తాకిడి బాగా అధికం గా ఉన్న జిల్లాలేవేవన్న సమాచారాన్ని కూడా ఆయన కు ఇవ్వడమైంది.
ఆరోగ్య సంరక్షణ రంగ సంబంధి మౌలిక సదుపాయాల కల్పన ను రాష్ట్రాలు ఏ విధంగా పెంచుతోందీ ప్రధాన మంత్రి కి వివరించడం జరిగింది. ఈ విషయం లో ప్రధాన సంకేతాల విషయం లో రాష్ట్రాల కు సహాయం చేయాలని, మార్గదర్శనాన్ని అందించాలని ప్రధాన మంత్రి ఆదేశించారు.
వ్యాధి ని త్వరగాను, సంపూర్ణం గాను అదుపు లో ఉంచడానికి తగ్గ చర్యల ను తీసుకోవలసిన అవసరాన్ని గురించి కూడా చర్చించడం జరిగింది. పాజిటివ్ కేసు లు 10 శాతం గా గాని, లేదా అంతకంటే ఎక్కువ గా గాని ఉన్న జిల్లాల ను గుర్తించడం కోసం, ప్రాణవాయువు సహాయక వ్యవస్థ ను జత చేసిన పడకలు గాని, లేదా ఐసియు పడకలు గాని నిండిపోవడం అనేది 60 శాతం కంటే మించిపోయిన సమస్య అధికం గా గల జిల్లాల ను గుర్తించడం కోసం రాష్ట్రాల కు ఒక అడ్వయిజరీ ని పంపించడం జరిగిందన్న సంగతి ని ప్రధాన మంత్రి తెలుసుకొన్నారు.
మందులు ఏ మేరకు అందుబాటు లో ఉంటున్నదీ కూడా ప్రధాన మంత్రి సమీక్ష జరిపారు. రెమ్ డెసివిర్ సహా ఔషధాల ఉత్పత్తి ని శరవేగం గా పెంచుతున్న విషయాన్ని ఆయన కు తెలియజేయడమైంది.
టీకా మందు ను ఇప్పిస్తున్న కార్యక్రమం లో పురోగతి ని, రాబోయే నెలల్లో టీకా మందుల ఉత్పత్తి ని పెంచేందుకు సిద్ధం చేసిన మార్గ సూచీ ని ప్రధాన మంత్రి సమీక్షించారు. సుమారు 17.7 కోట్ల టీకా మందుల ను రాష్ట్రాల కు సరఫరా చేయడమైందని ఆయన కు తెలియజేయడమైంది. వ్యాక్సీన్ వృథా అంశం లో రాష్ట్రం వారీ స్థితిగతుల ను కూడా ప్రధాన మంత్రి సమీక్షించారు. 45 ఏళ్ల పైబడిన వయస్సు కలిగిన అర్హులైన జనాభా లో దాదాపు గా 31 శాతం మంది కి కనీసం ఒక డోసు ను ఇచ్చినట్లు ప్రధాన మంత్రి కి వివరించడమైంది. ప్రజల కు టీకా మందు ను వేయించే కార్యక్రమం లో జోరు తగ్గిపోకుండా చూడవలసిందంటూ రాష్ట్రాల కు సర్దిచెప్పవలసిన అవసరాన్ని గురించి ప్రధాన మంత్రి మాట్లాడారు. లాక్ డౌన్ లు ఉన్నప్పటికీ టీకా మందు ను తీసుకొనేటట్టుగా పౌరుల కు మార్గాన్ని సుగమం చేయాలని, వ్యాక్సీనేశన్ విధుల ను నిర్వహిస్తున్న ఆరోగ్య సంరక్షణ శ్రమికులను ఇతర విధుల కు మళ్లించనే కూడదని ఆయన సూచించారు.
ఈ సమావేశం లో శ్రీయుతులు రాజ్ నాథ్ సింహ్, అమిత్ శాహ్, నిర్మల సీతారమణ్, డాక్టర్ హర్ష్ వర్ధన్, పీయూష్ గోయల్, మన్ సుఖ్ మాండవియాల తో పాటు ఇతర మంత్రులు, ఉన్నతాధికారులు పాల్గొన్నారు.
రైల్వే మంత్రిత్వ శాఖ
రాష్ట్రాలు అడిగినన్ని శ్రామిక్ రైళ్ళు ఇవ్వటానికి రైల్వేలు సంసిద్ధత
అడిగిన 24 గంటల్లో ఇస్తామని రైల్వే బోర్డు చైర్మన్ పునరుద్ఘాటన
ఇప్పటివరకు 4347 శ్రామిక్ రైళ్లలో 60లక్షల మంది చేరవేత
వలస కార్మికులను సురక్షితంగా చేరవేయటానికి వీలుగా రాష్ట్రాలు అడిగినన్ని రైళ్ళు సమకూర్చటానికి భారతీయ రైల్వేలు సంసిద్ధంగా ఉన్నాయి
ఇప్పటివరకు భారతీయ రైల్వేలు మొత్తం 4347 శ్రామిక్ స్పెషల్ రైళ్ళు నడపగా సుమారు 60 లక్షలమంది తమ గమ్య స్థానాలు చేరుకోగలిగారు. 2020 మే 1వ తేదీ నుంచి శ్రామిక్ రైళ్ళు నడుస్తున్న సంగతి తెలిసిందే.
రాష్ట్ర ప్రభుత్వాలు తమకు శ్రామిక్ స్పెషల్ రైళ్ళు కావాలని కోరితే కేవలం24 గంటల్లోనే సమకూర్చగలమని భారతీయ రైల్వేలు స్పష్టం చేశాయి. రాష్ట్రాలు తమ అవసరాలను సూచించాల్సిందిగా రైల్వే మంత్రిత్వశాఖ అన్ని రాష్ట్ర ప్రభుత్వాలకూ విజ్ఞప్తి చేసింది. ఇప్పటికీ ఇంకా ఎవరైనా మిగిలిపోయి ఉంటే వాళ్ళ తరలింపుకు ప్రణాళిక సిద్ధం చేసుకొని రైళ్లకోసం కోరవచ్చునని సూచిందింది.
ఈ మేరకు రైల్వే బోర్డు చైర్మన్ మే 29న, జూన్ 3న రాష్ట్రాలకు లేఖలు రాశారు. " భారతీయ రైల్వేలు శ్రామిక్ రైళ్ళ ను అడిగిన 24 గంటల్లోపే సమకూర్చటానికి సిద్ధంగా ఉంది. " అని ఆ లేఖలో పేర్కొన్నారు. ఈ రోజు కూడా ఇదే విషయం చెబుతూ ఆయా రాష్ట్రాల ప్రభుత్వ ప్రధాన కార్యదర్శులకు మరో లేఖ రాశారు.
భవిష్యత్తులో కూడా ఇలాంటి అవసరలాకు తగినట్టుగా అదనపు శ్రామిక్ స్పెషల్ రైళ్ళు అందించటానికి భారతీయ రైల్వేలు సిద్ధంగా ఉన్నట్టు ఆ లేఖలో పేర్కొన్నారు. అనుకున్న దానికంటే ఎక్కువ అవసరమైనప్పుడు కూడా అతి స్వల్ప వ్యవధిలోనే సమకూర్చగలమని కూడా తెలియజేసింది.
వలస కార్మికులు తిరిగి తమ స్వస్థలాలకు చేరుకోవటానికి సంబంధించి కూడా సుప్రీంకోర్టు 2020 మే 28నాటి ఆదేశాలలో పేర్కొంది. ఈ ఆదేశాల అమలుకు అవసరమైన తదుపరి చర్యలు తీసుకొవటానికి భారతీయ రైల్వేలు సిద్ధంగా ఉన్నాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఢిల్లీలోని నార్త్ బ్లాక్ లో సిబ్బంది మరియు శిక్షణ శాఖ  ఏర్పాటు చేసిన
ప్రత్యేక టీకా శిబిరాన్ని సందర్శించిన కేంద్ర మంత్రి డాక్టర్ జితేంద్ర సింగ్
టీకా మోతాదులు వేయడంలో ఇండియా ప్రపంచంలోనే వేగవంతమైన దేశం అని ఆయన అన్నారు
కేంద్ర ఈశాన్య ప్రాంత అభివృద్ధి శాఖ సహాయ మంత్రి  , ప్రధాన మంత్రి కార్యాలయంలో సహాయ మంత్రి, సిబ్బంది, ప్రజా ఫిర్యాదులు, పింఛన్లు, అణు శక్తి, మరియు రోదసి శాఖల మంత్రి డాక్టర్ జితేంద్ర సింగ్ మంగళవారం
ఢిల్లీలోని నార్త్ బ్లాక్ లో సిబ్బంది మరియు శిక్షణ శాఖ ఉద్యోగులు, అధికారులు మరియు వారి 18 సంవత్సరాలు పైబడిన కుటుంబ సభ్యుల కోసం ఏర్పాటు చేసిన ప్రత్యేక టీకా శిబిరాన్ని సందర్శించారు. ఎలాంటి జాప్యం లేకుండా టీకా తీసుకోవడానికి వీలుగా ఈ ప్రత్యేక శిబిరాన్ని ఏర్పాటు చేయడం జరిగిందని, డిఓపిటి అధికారులు, సిబ్బంది సౌకర్యం కోసం ఈ ప్రత్యేక టీకా శిబిరం ఏర్పాటైందని, వారి సమయం వృధా కాకూడదనే దీనిని ఏర్పాటు చేశారని, అందువల్ల ఉద్యోగుల కుటుంబాలలో అర్హులందరూ వీలయినంత త్వరగా టీకాలు వేయించుకోవాలని మంత్రి విజ్ఞప్తి చేశారు.
విధి నిర్వహణరీత్యా నిత్యం నార్త్ బ్లాక్ కార్యాలయ భవనానికి వచ్చే ఉద్యోగులకు ఇది అదనపు సౌకర్యం వంటిదని అన్నారు. తమకు పరిచయమున్న పరిసరాలలో టీకా వేయించుకోవడానికి ఉద్యోగులు వెనుకాడబోరని అయన అన్నారు. ఇంత మంచి పని చేపట్టిన డిఓపిటి పాత్రను మంత్రి ప్రశంసించారు.
ఉద్యోగులు, వారి కుటుంబ సభ్యుల సౌకర్యం కోసం అన్ని మంత్రిత్వ శాఖలు / భారత ప్రభుత్వ విభాగాలలో ఇదే విధమైన శిబిరాలను ఏర్పాటు చేయాలని సలహా ఇవ్వడం జరిగింది. ఈ సౌకర్యాన్ని ఉద్యోగులు, వారి కుటుంబ సభ్యులు ఎంతో ఉత్సాహంతో ఉపయోగించుకుంటున్నారని, దీనివల్ల దేశంలో ప్రధానమంత్రి నరేంద్ర మోడీ నేతృత్వంలో టీకాలు వేసే కార్యక్రమం వేగంగా జరుగుతోందని ఆయన అన్నారు. ఇప్పటివరకు 25 కోట్ల మందికి పైగా టీకాలు వేయడం జరిగిందని, ఇది ప్రపంచంలోనే వేగవంతమైన కార్యక్రమమని, అంతేకాక భిన్న సంస్కృతులు, 135 కోట్ల జనాభా ఉన్నప్పటికినీ ఇంత భారీ కార్యక్రమం సాఫీగా జరగడం మన ప్రత్యేకత అని ఆయన అన్నారు.
మహమ్మారిని ఎదుర్కోవడానికి ఎన్నో కీలక నిర్ణయాలు తీసుకొని దార్శనికతతో వ్యవహరించిన ప్రధానమంత్రి నరేంద్ర మోడీని ఆయన ప్రశంసించారు. పని చేసే చోట వ్యాక్సినేషన్ పధ్ధతి విజయవంతమైందని, రాష్ట్రాలు / కేంద్రపాలిత ప్రాంతాలు ఈ పద్ధతిని అనుకరించాలని డాక్టర్ సింగ్ కోరారు.
ఇంతకు ముందు ఈ నెల 4వ తేదీన పెన్షనర్లు మరియు పెన్షనర్ల సంక్షేమ శాఖ లోక్ నాయక్ భవన్ లో ఏర్పాటు చేసిన ప్రత్యేక టీకా శిబిరాన్నిమంత్రి పర్యవేక్షించారు. 18 సంవత్సరాలు పైబడిన, అర్హులైన కేంద్ర ప్రభుత్వ ఉద్యోగులు అందరూ త్వరగా టీకాలు వేయించుకోవాలని ఆయన పునరుద్ఘాటించారు.
భారీ పరిశ్రమల మంత్రిత్వ శాఖ
ప్రభుత్వ రంగ సంస్థల టర్నోవర్, లాభదాయకత మీద ప్రత్యేక దృష్టి
ప్రస్తుత కరోనా సంక్షోభ సమయంలో కేంద్ర ప్రభుత్వ రంగ సంస్థలు పోషిస్తున్న కీలక పాత్రను కేంద్ర భారీ పరిశ్రమలు, ప్రభుత్వ రంగ సంస్థల శాఖామంత్రి శ్రీ ప్రకాశ్ జావడేకర్ అభినందించారు. ప్రభుత్వ రంగ సంస్థలు జాతికి గర్వకారణమని అభివర్ణిస్తూ, మోదీ ప్రభుత్వం ఈ విభాగాల సామర్థ్యాన్ని, టర్నోవర్ ని, లాభదాయకతను పెంచటం మీద ప్రధానంగా దృష్టి సారిస్తున్నదన్నారు.
స్వయం సమృద్ధ నిర్మాణం, పునరుత్తేజ, పునర్వికాస భారత్ శీర్షికన రూపొందించిన సంకలనాన్ని కేంద్ర సహాయ మంత్రి అర్జున్ రామ్ మెఘావత్ తో కలసి ఆవిష్కరించారు. కరోనా సంక్షోభ సమయంలో ప్రభుత్వ రంగ సంస్థలు పోషించిన పాత్రను ఈ సంకలనం వివరించింది. దీన్ని ఈ-సంకలనం రూపంలో రూపొందించారు.
కోవిడ్ సంక్షోభ సమయంలో ప్రభుత్వ రంగ సంస్థలు పోషించిన పాత్రను శ్రీ జావడేకర్ అభినందించారు. ఆ సమయంలో విద్యుత్ సరఫరా 99శాతం సాగిందన్నారు. ప్రజలకు రేయింబవళ్ళు సేవలందించేందుకు 24 వేలమంది ఎల్ పి జి పంపిణీ దారులు, 71 వేలమంది చిల్లర పంపిణీ కేంద్రాలు, 6,500 మంది ఎస్ కె వో డీలర్లు పనిచేశారని మంత్రి గుర్తు చేశారు.
సరకు ఉత్పత్తి, సరకు రవాణా 100% జరిగేలా ప్రభుత్వ రంగ సంస్థలు చర్యలు తీసుకున్నాయన్నారు. ప్రజలకు 712 కోట్ల సిలిండర్లు పంపిణీ చేశాయని, ఏప్రిల్ నుంచి జూన్ వరకు మూడు నెలలపాటు చమురు ఉత్పత్తి సంస్థలు 21 కోట్ల ఉచితంగా గ్యాస్ సిలిండర్లు నింపి పంచాయని కూడా చెప్పారు. ఇందుకోసం రూ, 13,000 కోట్ల ఆర్థిక సహాయం అవసరమైందన్నారు. దాదాపు 3 కోట్ల 30 లక్షల మెట్రిక్ టన్నుల రవాణా ద్వారా వైద్య సహాయం అందటానికి దోహదపడ్దాయని చెప్పారు. దేశవ్యాప్తంగా ప్రధాన నగరాలతోబాటు మారుమూల ప్రాంతాలలో కూడా ఉన్న 201 ఆస్పత్రులకు 11,000 పడకలు చేర్చగలిగాయన్నారు.
దేశమంతటా అన్ లాకింగ్ ప్రక్రియ మొదలై దేశం ఆత్మ నిర్భర్ భారత్ వైపు అడుగేస్తుండగా ప్రభుత్వ రంగ సంస్థల పాత్ర మరింత కీలకంగా మారిందని, ఇవన్నీ కలిపి మళ్లీ 90 శాతం ఉత్పత్తి సామర్థ్యానికి తిరిగి రావటం పట్ల ప్రకాశ్ జావడేకర్ హర్షం వ్యక్తం చేశారు.
ఈ రోజు దేశంలో 249 ప్రభుత్వ రంగ సంస్థలు ఉన్నాయి. వాటి టర్నోవర్ 25 లక్షల కోట్లు దాటింది. నికరలాభం రూ, 1.75 లక్షల కోట్ల వరకు ఉంది. అవి డివిడెండ్, వడ్డీ, పన్నులు, జీఎస్టీ రూపంలో మొత్తం 3.63 లక్షల కోట్లు చెల్లిస్తున్నాయి. కార్పొరేట్ సోషల్ రెస్పాన్సిబిలిటీ కింద రూ. 3,500 కోట్లు ఏటా ఖర్చు చేస్తున్నాయి” అని చెప్పారు.
రక్షణ మంత్రిత్వ శాఖ
35 మంది ఐ ఆర్ ఎస్  అధికారుల 71వ బ్యాచ్ పాసింగ్ అవుట్ వేడుకకు అధ్యక్షత వహించిన సిబిఐసి చైర్మన్ శ్రీ వివేక్ జోహ్రి
71వ బ్యాచ్ ఆఫ్ ఐఆర్ఎస్  ప్రొఫెషనల్ ట్రైనింగ్ ఫరీదాబాద్ లోని నేషనల్ అకాడమీ ఆఫ్ కస్టమ్స్, పరోక్ష పన్నులు మరియు నార్కోటిక్స్ లో ఈ రోజు పాసింగ్ అవుట్ పరేడ్ తో ముగిసింది.71వ బ్యాచ్ లో 35 మంది అధికారులు ఉన్నారు, వీరిలో 10 మంది మహిళా ఆఫీసర్లు ఉన్నారు. ఈ యువ అధికారులు స్వాతంత్ర్యం వచ్చినప్పటి నుండి పరోక్ష పన్నుల విధానంలో భారతదేశ అత్యంత ప్రసిద్ధ సంస్కరణ అయిన జి ఎస్ టి నిర్వహణకు నాయకత్వం వహిస్తారు.
కేంద్ర పరోక్ష పన్నులు ,కస్టమ్స్  ఛైర్మన్ శ్రీ వివేక్ జోహ్రి ఈ అధ్యక్షత వహించారు శిక్షణ పూర్తి చేసుకున్న అధికారుల కవాతు ను తిలకించి గౌరవ వందనం స్వీకరించారు.
శ్రీ జోహ్రి తన ముగింపు ప్రసంగంలో, ఇది శిక్షణ ముగింపు కావచ్చు కానీ ఖచ్చితంగా వారి అభ్యసన ముగింపు కాకూడదనే విషయాన్ని ఎల్లప్పుడూ గుర్తుంచుకోవాలని అధికారులను ఉద్బోధించారు.సాహసోపేతమైన నిర్ణయాలు తీసుకోవాలని శ్రీ జోహ్రి అధికారులను ప్రోత్సహించారు రాబోయే సవాళ్లను ఎదుర్కోవటానికి సంస్థను ఒక డేటాతో నడిచేదిగా చేయాల్సిన అవసరాన్ని నొక్కి చెప్పారు.
శిక్షణను విజయవంతంగా పూర్తి చేసినందుకు 71వ బ్యాచ్ అధికారులను శ్రీ జోహ్రి అభినందించార. వారిని సంపూర్ణ వ్యక్తులుగా తీర్చి దిద్దడం లో అధికారుల కుటుంబాల సహకారాన్ని గుర్తిస్తున్నామని తెలిపారు.
ఎన్.ఎ.సి.ఐ.ఎన్. డైరెక్టర్ జనరల్ శ్రీ హిమాన్షు గుప్తా స్వాగతపన్యాసం చేశారు. కష్ట పడి చేసే పనికి ప్రాముఖ్యతను , వృత్తి జీవితంలో మంచి పని నైతికత ను పాటించడం ప్రాముఖ్యతను ఆయన నొక్కి చెప్పారు.
సభ్యుడు , మౌంట్ సుంగితా శర్మ తన ప్రసంగంలో, కేటాయించిన ఉత్సాహంగా నిబద్దులు కావాలని,దేశానికి సేవ చేయడానికి ప్రేరణ పొందాలని అధికారులను కోరారు.కోవిడ్-19 మహమ్మారిని ఎదుర్కోవడంలో ,అకాడమీలో శిక్షణకు కట్టుబడి ఉండటంలో బ్యాచ్ ప్రదర్శించిన అసాధారణ మైన దృఢత్వం ,ధైర్యాన్ని ఆమె ప్రశంసించారు.
పాసింగ్ అవుట్ వేడుకలో, శిక్షణ లో వివిధ రంగాలలో రాణించిన ఐదుగురు ఆఫీసర్ ట్రైనీలకు వారి అసాధారణ విజయాలకు పతకాలు లభించాయి. ఎస్.గజరాజ్ బచవత్ అత్యుత్తమ ఓవరాల్ పనితీరుకు ఆర్థిక మంత్రి బంగారు పతకాన్ని అందుకున్నారు.
ఉక్కు మంత్రిత్వ శాఖ
2030 నాటికి 300 మిలియన్ టన్నుల వార్షిక ఉక్కు ఉత్పత్తిపై దృష్టి సారించిన భారత్
: కేంద్ర ఉక్కు మరియు పౌర విమానయాన శాఖ మంత్రి శ్రీ జ్యోతిరాదిత్య సింధియా
- తుప్పు పట్టని ఉక్కు ఉత్పత్తి విషయమై భారతీయ రైల్వేలు మరియు సెయిల్ కలిసి పనిచేస్తున్నాయి: మంత్రి
ప్రస్తుతం ప్రపంచ వ్యాప్తంగా జింక్ ఉత్పత్తి విషయంలో భారతదేశం నాల్గో అతిపెద్ద దేశంగా నిలుస్తోందని కేంద్ర ఉక్కు మరియు పౌర విమానయాన శాఖ మంత్రి శ్రీ జ్యోతిరాదిత్య సింధియా తెలిపారు. భారతదేశంలో ఉత్పత్తి చేయబడిన జింక్లో 80 శాతం దేశీయంగా వినియోగిస్తున్నట్లు ఆయ వివరించారు. ఈరోజు ఢిల్లీలో జరిగిన నాల్గో గ్లోబల్ జింక్ సమ్మిట్ -2023లో శ్రీ సింధియా పాల్గొని ప్రసంగించారు. తుప్పు పట్టని ఉక్కును ఉత్పత్తి చేసేందుకు ఇండియన్ రైల్వేస్ మరియు స్టీల్ అథారిటీ ఆఫ్ ఇండియా లిమిటెడ్  కలిసి పనిచేస్తున్నాయని మంత్రి శ్రీ సింధియా పేర్కొన్నారు. ఉక్కు ఉత్పత్తులలో ఆక్సీకరణను నిరోధించడానికి యాంటీ తుప్పు లక్షణాలు మరియు మంచి నాణ్యతను నిలిపే అంశాల కారణంగా జింక్ విపరీతమైన మార్కెటింగ్ సామర్థ్యాన్ని కలిగి ఉందని ఆయన వివరించారు. పునరుత్పాదక ఇంధన వనరులు, గ్రామీణ విద్యుదీకరణ, స్మార్ట్ నగరాల్లో నిర్మాణాన్ని గాల్వనైజ్ చేయడం మొదలైన రంగాలలో జింక్ లోహం విపరీతమైన మార్కెటింగ్ సామర్థ్యాన్ని కలిగి ఉందని మంత్రి వివరించారు. భారతదేశ ఉక్కు రంగం సాధించిన కీలకమైన పురోగతిని స్పృశిస్తూ, ఇప్పుడున్న 150 మిలియన్ టన్నుల ఉత్పత్తి సామర్థ్యంను 2030 నాటికి సంవత్సరానికి 300 మిలియన్ టన్నులకు రెట్టింపు చేయనున్నట్లు మంత్రి శ్రీ సింధియా తెలిపారు. భారత్ ఈ దిశగా దృష్టి సారించిందని వివరించారు. భారతదేశం ఇప్పటికే ప్రపంచంలో రెండవ అతిపెద్ద ఉక్కు ఉత్పత్తిదారుగా అవతరించిందని తెలిపారు. గత తొమ్మిదేళ్లలో మన తలసరి ఉక్కు వినియోగం 57 కిలోల నుండి 78 కిలోలకు పెరిగిందని శ్రీ సింధియా చెప్పారు. స్పెషాలిటీ స్టీల్ కోసం ప్రొడక్షన్ లింక్డ్ ఇన్సెంటివ్  కింద దాదాపు 26 కంపెనీల నుంచి 54 దరఖాస్తులు అందినట్లుగా మంత్రి తెలిపారు. భారతదేశంలో స్పెషాలిటీ స్టీల్ ఉత్పత్తిని పెంచడానికి రూ.6,322 కోట్ల పీఎల్ఐ స్కీమ్ను జూలై 2021లో కేంద్ర మంత్రివర్గం ఆమోదించింది.
పీఎల్ఐ సంవత్సరానికి 26 మిలియన్ టన్నుల ఉత్పత్తి సామర్థ్యాన్ని పెంచడానికి, 55,000 మందికి ఉపాధి కల్పనతో రూ. 30,000 కోట్ల పెట్టుబడికి సహాయపడుతుంది. మౌలిక సదుపాయాల అభివృద్ధికి ప్రభుత్వం రూ.10 లక్షల కోట్ల భారీ క్యాపెక్స్ను ప్రకటించిందని, ఇది ఆయ రంగాల్లో అద్భుత పెట్టుబడి అవకాశాలను తెరిచిందని మంత్రి తెలిపారు. 2030 నాటికి నికర సున్నా కర్బన ఉద్గార విధానంపై ప్రధా నమంత్రి నిబద్ధతను ఎత్తిచూపుతూ, ఉక్కు మంత్రి ఇలా అన్నారు, “మనం పర్యావరణంతో సహజీవనం చేయడం నేర్చుకోవాలి, పర్యావరణాన్ని గౌరవించడం నేర్చుకోవాలి, ఇకపై టేక్, మేక్ అనే సరళ నమూనా ఉండదు… పారవేయండి. రీసైక్లింగ్ మన అస్తిత్వంలో ఒక భాగం కావాలి” అని మంత్రి తెలిపారు. ఈ కార్యక్రమంలో పార్లమెంట్ సభ్యుడు శ్రీ రాజు బిస్తా, హెచ్.జెడ్.ఏ సంస్థ సీఈఓశ్రీ అరుణ్ మిశ్రా, ఐజెడ్ఏ ఈడీ డాక్టర్ ఆండ్రూ గ్రీన్ మరియు ఐరోపా, అమెరికా మరియు ఆసియా దేశాల నుండి తరలి వచ్చిన ప్రతినిధులు పాల్గొన్నారు.
రక్షణ మంత్రిత్వ శాఖ
ఇండియన్ నావల్ అకాడమీ కమాండెంట్గా వైస్ అడ్మిరల్ ఎం.ఎ. హంపిహోలి బాధ్యతలు
ఇండియన్ నావల్ అకాడమీ  కమాండెంట్గా వైస్ అడ్మిరల్ ఎం.ఎ. హంపిహోలి బాధ్యతలు స్వీకరించారు. 13 నెలలపాటు ఈ బాధ్యతలు నిర్వర్తించిన వైస్ అడ్మిరల్ దినేష్ కె. త్రిపాఠి నుంచి బాధ్యతలు స్వీకరించారు.
ఐఎన్ఏ కమాండెంట్గా, 2019 జూన్ 12వ తేదీన వైస్ అడ్మిరల్ దినేష్ కె. త్రిపాఠి నియమితులయ్యారు. ఆయన హయాంలో మౌలిక, శిక్షణ సదుపాయాల్లో ఐఎన్ఏ గణనీయ మార్పును చూసింది. భారత నౌకాదళం, తీరరక్షణ దళాలు, మిత్రదేశాల కోసం అధికారులను నాయకులుగా మలచడంలో 50 ఏళ్ల ఉత్సాహభరిత సేవలు అందించినందుకు, వైస్ అడ్మిరల్ త్రిపాఠి హయాంలోనే, 2019 నవంబర్ 12వ తేదీన అకాడమీకి 'ప్రెసిడెంట్స్ కలర్' లభించింది. సంప్రదాయ "పుల్లింగ్ ఔట్" వేడుక ద్వారా ఆయకు మర్యాదపూర్వక వీడ్కోలు లభించింది.
వైస్ అడ్మిరల్ హంపిహోలి, ఖడక్వాస్లాలోని నేషనల్ డిఫెన్స్ అకాడమీ, వెల్లింగ్టన్లోని డిఫెన్స్ సర్వీసెస్ స్టాఫ్ కాలేజీ, కరంజాలోని కాలేజ్ ఆఫ్ నావల్ వార్ఫేర్, దిల్లీలోని ప్రతిష్టాత్మక నేషనల్ డిఫెన్స్ కాలేజీలో చదువుకున్నారు. యాంటీ-సబ్మెరైన్ వార్ఫేర్లో ఆయన నిపుణుడు. నాశక్, మగర్, తల్వార్ నౌకల్లో కమాండెంట్గా పనిచేశారు. 2003-05 మధ్యకాలంలో మారిషస్ నేషనల్ కోస్ట్ గార్డ్ కమాండెంట్గా, 2007-09 మధ్యకాలంలో గోవా నావల్ అకాడమీ కమాండింగ్ అధికారిగా విధులు నిర్వర్తించారు. తర్వాత, పదోన్నతుల ద్వారా వివిధ హోదాల్లో ఉన్నతస్థాయి సేవలు అందించారు.
ఎజిమాలలోని ఇండియన్ నావల్ అకాడమీ ఎనిమిదో కమాండెంట్గా వైస్ అడ్మిరల్ హంపిహోలి సేవలు అందించారు. వైస్ ఆడ్మిరల్గా 2019 మార్చిలో పదోన్నతి పొంది, నావల్ ఆపరేషన్స్ డైరెక్టర్ జనరల్గా హోదాలో విధులు నిర్వర్తించారు. దేశానికి చేసిన సేవలకు గుర్తుగా 'నావో సేన పతకం', 'అతి విశిష్ఠ్ సేవ పతకం' అందుకున్నారు.
ప్రధాన మంత్రి కార్యాలయం
ఆసియాన్ ఇండియా 17వ శిఖరాగ్ర సమావేశాన్నుద్దేశించి ప్రసంగించిన ప్రధాని
ఆసియాన్ ఇండియా 17వ శిఖరాగ్ర సమావేశాన్ని ఉద్దేశించి ప్రధాని శ్రీ నరే్ంద్ర మోదీ ప్రసంగించారు. ఆసియాన్ ప్రస్తుత ఛైర్మన్ వియత్నాం ప్రధాని శ్రీ గుయెన్ గ్జువాన్ ఫుక్ ఆహ్వానం మేరకు ఈ కార్యక్రమంలో ప్రధాని శ్రీ మోదీ పాల్గొన్నారు.విర్చువల్ పద్ధతిలో జరిగిన ఈ సమావేశంలో ఆసియాన్ కు చెందిన సభ్య దేశాలన్నీ పాల్గొన్నాయి. సమావేశాన్ని ఉద్దేశించి ప్రసంగిస్తూ..భారతదేశం అనుసరిస్తున్న యాక్ట్ ఈస్ట్ పాలసీకి ఆసియాన్ కేంద్ర బిందువనే విషయాన్ని ప్రధాని శ్రీ నరేంద్ర మోదీ ప్రత్యేకంగా ప్రస్తావించారు. భారతదేశ ఇండో పసిఫిక్ దార్శనికతకు ఐకమత్యంతో కూడిన, బాధ్యతాయుతమైన, సౌభాగ్యవంతమైన ఆసియాన్ కీలకమని ప్రధాని అన్నారు. అది ఈ ప్రాంతంలోని అందరి భద్రతకు, వృద్ధికి దోహదం చేస్తుందని స్పష్టం చేశారు. ఈ సందర్భంగా సాగర్  ప్రాధాన్యతను వివరించారు. భారతదేశ ఇండో పసిఫిక్ సముద్రాల కార్యక్రమం, ఆసియాన్ ఇండో పసిఫిక్ దృక్పథం... ఈ రెండింటి కలయిక బలోపేత ఆవశ్యకతను ప్రధాని ప్రత్యేకంగా తన ప్రసంగంలో ప్రస్తావించారు. తద్వారా స్వేచ్ఛాయుత, పారదర్శక, అందరినీ కలుపుకుపోయే విధాన ఆధారిత ఇండోపసిఫిక్ ప్రాంతం సాధ్యమవుతుందని అన్నారు. భారతదేశం అమలు చేస్తున్న ఇండో పసిఫిక్ సముద్రాల కార్యక్రమం కు సంబంధించిన పలు అంశాల్లో సహకారం అందించాలని ఆసియాన్ దేశాలకు ప్రధాని ఆహ్వానం పలికారు.
కోవిడ్ -19కు సంబంధించి భారతదేశం అమలు చేసిన విధానాలను ప్రధాని ప్రత్యేకంగా ప్రస్తావించారు. అంతర్జాతీయంగా భారతదేశం చేసిన విస్తృత పరిధిలోని సాయం గురించి పేర్కొన్నారు. మహమ్మారిని ఎదుర్కోవడంలో ఆసియాన్ దేశాలు చేపట్టిన కార్యక్రమాలను స్వాగతించారు. కోవిడ్ -19 ఆసియాన్ రెస్పాన్స్ ఫండ్ కు 1 మిలియన్ యూఎస్ డాలర్ల విరాళాన్ని అందించారు.
ఆసియాన్ దేశాలకు భారతదేశానికి మధ్యన భౌతికంగాను, డిజిటల్ గాను వుండాల్సిన అత్యధిక కనెక్టివిటీ ప్రాధాన్యత గురించి ప్రధాని తన ప్రసంగంలో మాట్లాడారు. ఆసియాన్ కనెక్టివిటీ కోసం భారతదేశం తరఫున 1 బిలియన్ యూఎస్ డాలర్ల రుణ మద్దతు వుంటుందని అన్నారు. ఇక వాణిజ్య, పెట్టుబడుల విషయం తీసుకుంటే కోవిడ్ -19 నేపథ్యంలో ఆర్ధికంగా పుంజుకోవడానికిగాను సరఫరా వ్యవస్థల విస్తరణ, వాటి దృఢత్వ ప్రాధాన్యత గురించి ప్రత్యేకంగా పేర్కొన్నారు.
ఆసియాన్ దేశాల ప్రాంతంలో శాంతి సుస్థిరతలకోసం భారతదేశం చేస్తున్న కృషిని ఆసియాన్ నేతలు ప్రశంసించారు. ఆసియాన్ దేశాలకు భారతదేశం అందిస్తున్న మద్దతును స్వాగతించారు. 2021-2025 సంవత్సరాలకుగాను రూపొందించిన నూతన ఆసియాన్ ఇండియా కార్యాచరణ ప్రణాళిక స్వీకరణకు ఆసియాన్ నేతలు స్వాగతం పలికారు.
ఈ చర్చల్లో ప్రాంతీయ, అంతర్జాతీయ సమస్యలు చర్చకు వచ్చాయి. దక్షిణ చైనా సముద్రం, ఉగ్రవాదంతోపాటు అన్ని దేశాలకు ఉమ్మడి ప్రాధాన్యతకలిగిన అంశాలను ఈ సందర్భంగా చర్చించారు. ఆసియాన్ ప్రాంతంలో నియమాల ఆధారిత వాతావరణాన్ని ప్రోత్సాహించాల్సిన అంశానికి గల ప్రాధాన్యతను అన్ని దేశాలు గుర్తించాయి. దీంతోపాటు అంతర్జాతీయ చట్టాలు ముఖ్యంగా యుఎన్ సిఎల్ ఓ ఎస్ ప్రకారం నడుచుకోవాల్సిన అంశానికి కట్టుబడి వుండాలని నిర్ణయించారు. దక్షిణ చైనా సముద్రంలో శాంతిని, స్థిరత్వాన్ని, భద్రతను కాపాడుకుంటూ వాటిని ప్రోత్సాహించే అంశానికి గల ప్రాధాన్యతను నేతలు స్పష్టం చేశారు. అంతే కాదు దక్షిణ చైనా సముద్రంలో నౌకాయాన స్వేచ్ఛను,జలాలపైన విమానయాన స్వేచ్ఛ వుండేలా చూసుకోవాల్సి వుందని అన్నారు.